eu gl es gl gl gl gl gl lt en gl pt es id gl gl gl gl gl gl eu es gl gl pt gl gl gl gl gl gl gl gl gl gl gl gl gl es gl pt gl eu eu es gl gl gl gl gl gl gl gl gl en pt
itsaso guztiak, itsaso bera – eduardo estévez
Histórico Seleccionar mes Decembro 2021 Xullo 2021 Abril 2019 Xuño 2018 Decembro 2017 Xaneiro 2017 Outubro 2016 Maio 2016 Marzo 2016 Xaneiro 2016 Xuño 2015 Maio 2015 Abril 2015 Xaneiro 2015 Marzo 2014 Xaneiro 2014 Novembro 2013 Outubro 2013 Setembro 2013 Abril 2013 Marzo 2013 Decembro 2012 Novembro 2012 Xuño 2012 Febreiro 2012 Xaneiro 2012 Decembro 2011 Novembro 2011 Xuño 2011 Febreiro 2011 Xaneiro 2011 Decembro 2010 Novembro 2010 Outubro 2010 Setembro 2010 Agosto 2010 Xullo 2010 Xuño 2010 Maio 2010 Abril 2010 Marzo 2010 Febreiro 2010 Xaneiro 2010 Decembro 2009 Novembro 2009 Xuño 2009 Maio 2009
seica este sitio web utiliza cookies para o seu correcto funcionamento. a nosa política de cookies consiste en que só imos usar esa información exactamente para iso. máis información: política de cookies
publicado o 31/10/2016 por eduardo estévez
esta fin de semana estiven en euskadi convidado pola asociación galizaleak, da que participa o meu amigo querido arsenio iglesias. facían tamén parte da expedición estevo creus e rosalía fernández rial.
a idea era facermos unha especie de recital-positivas e arsenio foi fiando e, finalmente, o recital organizouse dentro dun festival de promoción da lingua vasca que se celebra en ondarroa: literatur amuak.
(o cartaz do festival…
…que estaba repartido por toda a vila)
foi un recital moi bonito. fíxose nunha sala da escola de música de ondarroa o sábado pola mañá. a sala estaba chea e o público foi moi cálido. ondarroa é unha localidade mariñeira na que recalaron non poucos galegos. alí estaba entre o público unha ondarrotarra de apelido estévez que se achegou a min moi emocionada ao remate do acto: “como non vou entender, se as palabras máis bonitas que me dixo miña nai eran en galego”.
pero o resto do público era euskaldún. nós recitamos en galego e, en simultáneo, proxectábanse traducións dos textos feitas polo xornalista, tradutor e escritor iñigo astiz. mentres eu lía, vía o público moi atento tentando entender as palabras galegas e, de vez en cando, virarse á tradución para pillar un detalle que se escapaba.
abrino eu, a continuación recitou rosalía, coa súa alegría innata e recitou tamén arsenio en euskara e en galego o poema da biblioteca e outro máis e pechou estevo que di que é tímido pero cando se acomoda no escenario transfórmase.
editaron un pequeno folleto coas traducións para que a xente levase á casa.
da cálida recepción de pola noite o venres e do paseo por ondarroa ocupouse un tipo encantador e amante da súa vila: ibai muñiz.
na noite do sábado fomos para bilbo e repartímonos nas casas da xente de galizaleak. foron grandes compañeiros de paseo nocturno e charla e amabilísimos anfitrións o vigués brais pereira, o compostelán xosé balsa e a súa compañeira zaloa ipiña e, por suposto, arsenio e haizea.
na páxina web de asociación de escritores e escritoras vascos publicáronse as traducións que iñigo fixo dos nosos poemas. velaquí as ligazóns: os de rosalía, os de arsenio, os de estevo e mais os meus.
unha experiencia preciosa, unhas xentes encantadoras, unha fin de semana estupenda da que non nos imos esquecer.
(de esquerda a dereita, ibai, estevo, arsenio, rosalía, eu e iñigo)
publicado en actualidade eventos recitais
publicación anterior dous poemas por encarga
seguinte publicación obradoiros de escrita
Deixa unha resposta Cancelar a resposta
O teu enderezo electrónico non se publicará Os campos obrigatorios están marcados con *
Unit é un deseño WordPress de Compete Themes